Kryeministri Berisha: Cilësia e jetesës në Shqipëri është përmirësuar
Në fjalimin për punën e qeverisë këtë vit, kryeministri tha se borxhi publik në Shqipëri është nën 60 për qind.
Kryeministri i Shqipërisë, Sali Berisha, deklaroi sot se vendi i tij nuk do të njohë recesion, edhe pse kriza ekonomike e tejzgjatur europiane dhe ajo globale nuk mund të mos ndikojë në jetën e çdo vendi. Ai tha se reformat që ndoqi Shqipëria, të vlerësuara nga Banka Botërore dhe nga FMN, e shpëtuan vendin nga kriza ekonomike. Zoti Berisha tha se borxhi publik nuk shkoi mbi 60 për qind, dhe se ai do të ulet më tej. Në fjalimin përmbyllës për punën e qeverisë këtë vit, kryeministri Berisha tha se një seri investimesh në infrastrukturë dhe në objekte të shërbimit publik e përmirësuan cilësinë e jetesës. Ai premtoi se çdo projekt-ligj do të diskutohet me shoqërinë civile para se të miratohet, duke iu referuar kundërshtimeve të shumta që hasi ligji për menaxhimin e integruar të mbetjeve urbane. Zoti Berisha tha se ky ligj synon që të mbrojë vendin nga importi i mbetjeve të rrezikshme. - tha ai. Zoti Berisha tha se edhe bujqësia dyfishoi eksportet shqiptare dhe përgjysmoi importet ushqimore ndërkombëtare. Zoti Berisha po ashtu komentoi edhe për rrugën e zgjedhjes së presidentit të ri, duke cituar thjesht Kushtetutën: . Kryeministri Berisha ftoi opozitën që të ndërtojnë një bashkëpunim konstruktiv në reformën zgjedhore dhe në reformat e tjera. Ai kujtoi se i kishte ofruar opozitës mundësinë që të hartonte vetë Kodin Zgjedhor, mundësi që ajo nuk e shfrytëzoi dhe tani është ngritur një komision i përbashkët, që do të ndjekë rekomandimet e OSBE-së.